《重建东堂》
宋代·程九万

宦游偶落云水乡，耻以贫墨为吏商。
三年寄傲南窗月，一瓣为炷东堂香。
翛然清风揖佳客，好古博雅真扬扬。
旧题湔祓古寺壁，浊酒呼索邻家墙。
淋浪醉墨鸾凤舞，警语峭厉凌冰霜。
大碑小碑共检校，次第安置堂中央。
朅来弦歌有馀暇，逸兴賸欲希韩湘。

作者简介：宋池州青阳人，字鹏飞。孝宗淳熙间进士。知武康县，有善政。历司农簿、太府丞，充两淮盐铁使，政事具有规画。后擢待制。宁宗庆元间出守襄阳。